**Ministru kabineta noteikumu projekta**

**„Grozījumi Ministru kabineta 2011.gada 27.septembra noteikumos Nr.731 „Noteikumi par akcīzes preču apvienotā Kopienas tarifa (TARIC) nacionālajiem kodiem un to piemērošanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par akcīzes nodokli” pārejas noteikumu 56.punkta 4.apakšpunkts paredz ar 2016.gada 1.janvāri piemērot paaugstinātu akcīzes nodokļa likmi cigāriem un cigarillām no 39,84 *euro* uz 42,69 *euro* par 1000 cigāriem vai cigarillām.Saeimā 2015.gada 30.novembrī pieņemtais likums “Grozījumi likumā „Par akcīzes nodokli”” paredz ar 2016.gada 1.janvāri piemērot paaugstinātu akcīzes nodokļa likmi: - smēķējamai tabakai no 55,49 *euro* par 1000 gramiem tabakas uz 58 *euro* par 1000 gramiem tabakas;- tabakas lapām no 55,49 *euro* par 1000 gramiem tabakas lapu uz 58 *euro* par 1000 gramiem tabakas lapu;- svinu nesaturošam benzīnam, tā aizstājējproduktiem un komponentiem par 1000 litriem no 411,21 *euro* uz 436 *euro*;- petrolejai, tās aizstājējproduktiem un komponentiem par 1000 litriem no 332,95 *euro* uz 341 *euro*;- dīzeļdegvielai (gāzeļļai), tās aizstājējproduktiem un komponentiem par 1000 litriem no 332,95 *euro* uz 341 *euro*;- naftas gāzēm un pārējiem gāzveida ogļūdeņražiem par 1000 kilogramiem no 161 *euro* uz 206 *euro*;- degvieleļļai, kuras kolorimetriskais indekss ir mazāks par 2,0 un kinemātiskā viskozitāte 50°C ir mazāka par 25 mm2/s, tās aizstājējproduktiem un komponentiem par 1000 litriem no 332,95 *euro* uz 341 *euro*;- ja svinu nesaturošam benzīnam, tā aizstājējproduktiem un komponentiem, ir pievienots etilspirts, kas iegūts no lauksaimniecības izejvielām un ir dehidratēts (ar spirta saturu vismaz 99,5 tilpumprocenti), un pievienotā etilspirta saturs veido no 70 līdz 85 tilpumprocentiem (ieskaitot) no kopējā produktu daudzuma, attiecīgajiem produktiem (par 1000 litriem) nodokli aprēķina pēc likmes no 123,36 *euro* uz 131 *euro,* kā arī noteikt, ka akcīzes nodoklis netiek piemērots dzērieniem, kuru sastāvā ir ne mazāk kā 10% sulas (izņemot augļu sulas no koncentrāta), ne vairāk kā 10% pievienotā cukura un kas nesatur pārtikas piedevas un aromatizētājus, un ūdeņus, kas bagātināti ar minerālvielām un vitamīniem, un bez cukura, citu saldinātāju vai aromatizētāju piedevu.Saeimā 2015.gada 30.novembrī pieņemtais likums “Grozījumi likumā „Par akcīzes nodokli”” paredz ar 2016.gada 1.martu piemērot paaugstinātu akcīzes nodokļa likmi:- alum (par 100 litriem) – 4,2 *euro* par katru absolūtā spirta tilpumprocentu, kas izteikts ar precizitāti līdz vienai desmitdaļai, bet ne mazāk kā 7,8 *euro* par 100 litriem alus;- vīnam (par 100 litriem) - 74 *euro*;- raudzētajiem dzērieniem (par 100 litriem) ar absolūtā spirta saturu virs 6 tilpumprocentiem - 74 *euro*;- starpproduktiem (par 100 litriem) ar absolūtā spirta saturu līdz 15 tilpumprocentiem (ieskaitot) - 74 *euro*;- starpproduktiem (par 100 litriem) ar absolūtā spirta saturu no 15 tilpumprocentiem (neieskaitot) līdz 22 tilpumprocentiem (ieskaitot) - 120 *euro*;- pārējiem alkoholiskajiem dzērieniem (par 100 litriem absolūtā spirta) - 1400 *euro*;- patstāvīgo mazo alus darītavu saražotajam alum (par 100 litriem) nodokli aprēķina par katru absolūtā spirta tilpumprocentu, kas izteikts ar precizitāti līdz vienai desmitdaļai, pēc šādām likmēm:1) par vienā kalendāra gadā saražotajiem pirmajiem 10 tūkstošiem hektolitriem alus - 50 procenti no šā panta pirmās daļas 1.punktā noteiktās likmes (2,1 euro), bet ne mazāk kā 7,8 *euro* par 100 litriem alus;2) par pārējo vienā kalendāra gadā saražoto alu - šā panta pirmās daļas 1.punktā noteiktā likme (4,2 euro), bet ne mazāk kā 7,8 *euro* par 100 litriem alus. Papildus tam ar 2016.gada 1.martu *karsējamā tabaka* likumātiek izdalīta, ka atsevišķs ar akcīzes nodokli apliekams objekts un tiek noteikta tāda pati akcīzes nodokļa likme, kā citai smēķējamai tabakai 62 *euro* par 1000 gramiem karsējamās tabakasPreču tarifu klasifikācija Eiropas Savienībā tiek veikta saskaņā ar vienotu Kombinēto nomenklatūru (turpmāk – KN), kas katru gadu tiek apstiprināta ar jaunu regulu - grozījumiem Padomes 1987.gada 23.jūlija Regulas (EEK) Nr.2658/87 par tarifu un statistikas nomenklatūru un kopējo muitas tarifu I pielikumā.Tādējādi 2016.gada 1.janvārī stāsies spēkā Komisijas 2015.gada 6.oktobra Īstenošanas regula (ES) Nr.2015/1754, ar ko groza I pielikumu Padomes Regulā (EEK) Nr.2658/87 par tarifu un statistikas nomenklatūru un kopējo muitas tarifu (turpmāk – Komisijas Īstenošanas Regula Nr.2015/1754), nosakot izmaiņas Eiropas Savienības KN kodos un tā aprakstos, tajā skaitā preču pozīcijā 2202 90, nosakot jaunus -KN kodus 2202 90 11, 2202 90 15, 2202 90 19.Likuma „Par akcīzes nodokli” 14.panta otrā daļa.Likums par budžetu un finanšu vadību, Ministru kabineta 2005.gada 27.decembra noteikumi Nr**.**1032 „Noteikumi par budžetu ieņēmumu klasifikāciju”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd atbilstoši likuma „Par akcīzes nodokli” pārejas noteikumu 56.punkta 3.apakšpunktā noteiktajam akcīzes nodoklis cigāriem un cigarillām no 2014.gada 1.janvāra līdz 2015.gada 31.decembrim ir 39,84 *euro* par 1000 cigāriem vai cigarillām. Ar 2016.gada 1.janvāri akcīzes nodokļa likme cigāriem un cigarillām noteikta 42,69 *euro* par 1000 cigāriem vai cigarillām.Likumā “Par akcīzes nodokli” pārejas noteikumu 60.punkta 3.apakšpunkts un 74.punkts nosaka, ka akcīzes nodoklis smēķējamai tabakai – smalki sagrieztai tabakai cigarešu uztīšanai, citai smēķējamai tabakai, un tabakas lapām ir 55,49 *euro* par 1000 gramiem. Saskaņā ar Saeimā 2015.gada 30.novembrī pieņemto likumu “Grozījumi likumā „Par akcīzes nodokli”” no 2016.gada 1.janvāra tiek paaugstinātas akcīzes nodokļa likmes smēķējamai tabakai – smalki sagrieztai tabakai cigarešu uztīšanai, citai smēķējamai tabakai, un tabakas lapām no 55,49 *euro* par 1000 gramiem uz 58 *euro* par 1000 gramiem.Tādējādi nepieciešams Ministru kabineta 2011.gada 27.septembra noteikumu Nr.731 „Noteikumi par akcīzes preču apvienotā Kopienas tarifa (TARIC) nacionālajiem kodiem un to piemērošanas kārtību” (turpmāk - Ministru kabineta 2011.gada 27.septembra noteikumi Nr.731) 2.pielikumu izteikt jaunā redakcijā, nosakot jaunās akcīzes nodokļa likmes - 42,69 *euro* par 1000 cigāriem vai cigarillām, smēķējamai tabakai un tabakas lapām - 58 *euro* par 1000 gramiem.Atbilstoši šobrīd spēkā esošajiem likuma „Par akcīzes nodokli” 14.panta pirmās daļas nosacījumiem, akcīzes nodokli aprēķina pēc likmes:- 411,21 *euro* par 1000 litriem svinu nesaturošam benzīnam, tā aizstājējproduktiem un komponentiem; -332,95 *euro* par 1000 litriem petrolejai, tās aizstājējproduktiem un komponentiem; -332,95 *euro* par 1000 litriem dīzeļdegvielai (gāzeļļai), tās aizstājējproduktiem un komponentiem; -161 *euro* par 1000 litriem naftas gāzēm un pārējiem gāzveida ogļūdeņražiem; -332,95 *euro* par 1000 litriem degvieleļļai, kuras kolorimetriskais indekss ir mazāks par 2,0 un kinemātiskā viskozitāte 50°C ir mazāka par 25 mm2/s, tās aizstājējproduktiem un komponentiem un atbilstoši 14.panta trešās daļas nosacījumiem 123,36 *euro* par 1000 litriem ja naftas produktiem ir pievienots etilspirts, kas iegūts no lauksaimniecības izejvielām un ir dehidratēts (ar spirta saturu vismaz 99,5 tilpumprocenti), un pievienotā etilspirta saturs veido no 70 līdz 85 tilpumprocentiem (ieskaitot) no kopējā produktu daudzuma, attiecīgajiem produktiem.Saskaņā ar likuma „Par akcīzes nodokli” 6.panta pirmo daļu, šobrīd ar akcīzes nodokli neapliek augļu un dārzeņu sulas un nektārus, dabīgos ūdeņus un minerālūdeņus, mākslīgos minerālūdeņus bez cukura, citu saldinātājvielu. Ar 2016.gada 1.janvāri ar akcīzes nodokli netiek apliktas augļu un dārzeņu sulas un nektāri, dzērieni, kuru sastāvā ir ne mazāk kā 10% sulas (izņemot augļu sulas no koncentrāta), ne vairāk kā 10% pievienotā cukura un kas nesatur pārtikas piedevas un aromatizētājus, dabīgos ūdeņus un minerālūdeņud, ūdeņus, kas bagātināti ar minerālvielām un vitamīniem, un bez cukura, citu saldinātāju vai aromatizētāju piedevas.Tādējādi nepieciešams Ministru kabineta 2011.gada 27.septembra noteikumu Nr.731 1. un 4.pielikumu izteikt jaunā redakcijā, saskaņā ar Saeimā 2015.gada 30.novembrī pieņemto likumu “Grozījumi likumā „Par akcīzes nodokli”” nosakot jaunās akcīzes nodokļa likmes atsevišķiem naftas produktiem un precizējot produktus, kuri ir klasificējami kā bezalkoholskie dzērieni, bet netiek aplikti ar akcīzes nodokli.Šobrīd karsējamā tabaka likumā „Par akcīzes nodokli” netiek izdalīta, kā atsevišķs ar akcīzes nodokli apliekams objekts. Lai nodrošinātu efektīvu akcīzes nodokļa piemērošanu un mazinātu nelikumīgas tabakas izstrādājumu tirdzniecības riskus, no 2016.gada 1.marta karsējamai tabakai, piemēros akcīzes nodokļa likmi – 62 *euro* par 1000 gramiem karsējamās tabakas.Atbilstoši likuma „Par akcīzes nodokli” 12.panta pirmajai un otrajai daļai šobrīd alkoholiskajiem dzērieniem nodokli aprēķina pēc šādām likmēm:1) alum (par 100 litriem) - 3,8 *euro* par katru absolūtā spirta tilpumprocentu, kas izteikts ar precizitāti līdz vienai desmitdaļai, bet ne mazāk kā 7,4 *euro* par 100 litriem alus;2) vīnam (par 100 litriem) - 70 *euro*;3) raudzētajiem dzērieniem (par 100 litriem):a) ar absolūtā spirta saturu līdz 6 tilpumprocentiem (ieskaitot) - 64 *euro*;b) ar absolūtā spirta saturu virs 6 tilpumprocentiem - 70 *euro*;4) starpproduktiem (par 100 litriem):a) ar absolūtā spirta saturu līdz 15 tilpumprocentiem (ieskaitot) - 70 *euro*,b) ar absolūtā spirta saturu no 15 tilpumprocentiem (neieskaitot) līdz 22 tilpumprocentiem (ieskaitot) - 110 *euro*;5) pārējiem alkoholiskajiem dzērieniem (par 100 litriem absolūtā spirta) - 1360 *euro*.(2) Patstāvīgo mazo alus darītavu saražotajam alum (par 100 litriem) nodokli aprēķina par katru absolūtā spirta tilpumprocentu, kas izteikts ar precizitāti līdz vienai desmitdaļai, pēc šādām likmēm:1) par vienā kalendāra gadā saražotajiem pirmajiem 10 tūkstošiem hektolitriem alus - 50 procenti no šā panta pirmās daļas 1.punktā noteiktās likmes, bet ne mazāk kā 7,4 *euro* par 100 litriem alus;2) par pārējo vienā kalendāra gadā saražoto alu - šā panta pirmās daļas 1.punktā noteiktā likme, bet ne mazāk kā 7,4 *euro* par 100 litriem alus.Lai neilgā laika periodā nebūtu jāveic atkārtoti grozījumi Ministru kabineta noteikumos Nr.731 3.pielikumā, minētajā noteikumu projektā tiek ietverti alkoholiskie dzērieni, kuriem ar 2016.gada 1.martu tiek piemērotas paaugstinātas akcīzes nodokļa likmes.Savukārt 2.pielikuma saraksts tiek papildināts ar *karsējamo tabaku,* KN 2403 99 90 un *TARIC* nacionālais papildkods 0129*.* Likuma „Par akcīzes nodokli” 14.panta otrā daļa nosaka piemērot akcīzes nodokļa likmi 56,91 *euro* par 1000 litriem iezīmētai (marķētai) petrolejai, tās aizstājējproduktiem un komponentiem, dīzeļdegvielai (gāzeļļai), tās aizstājējproduktiem un komponentiem, degvieleļļai, kuras kolometriskais indekss ir mazāks par 2,0 un kinemātiskā viskozitāte 500 C ir mazāka par 25 mm2/s, tās aizstājējproduktiem un komponentiem, ja attiecīgie naftas produkti ir iezīmēti (marķēti) saskaņā ar likuma 28.panta prasībām. Tā kā praksē tiek konstatēti gadījumi, kad iezīmētas (marķētas) degvielas sastāvā var būt ne tikai rapšu sēklu eļļa vai no rapšu sēklu eļļas iegūta biodīzeļdegviela, bet arī citas augu eļļas un no citu augu eļļām iegūta biodīzeļdegviela, tad Ministru kabineta 2011.gada 27.septembra noteikumu Nr.731 4.pielikumā KN un *TARIC* nacionālajiem papildkodiem 2710 20 11 1029, 2710 20 15 1029, 2710 20 17 1029, 2710 20 19 1029, 2710 20 90 1029, tiek noteikts *TARIC* nacionālā papildkoda apraksts šādā redakcijā „Iezīmēta (marķēta) degviela”, nosakot piemērot akcīzes nodokļa likmi 56,91 *euro* par 1000 litriem un norādot valsts budžeta ieņēmumu konta numura piecpadsmito, sešpadsmito, septiņpadsmito, astoņpadsmito un deviņpadsmito zīmi „05378”.Šobrīd Ministru kabineta 2011.gada 27.septembra noteikumos Nr.731 KN kodi un preču apraksti ir noteikti saskaņā ar 2015.gadā spēkā esošo Komisijas 2014.gada 4.oktobra Īstenošanas regulu (ES) Nr.1101/2014, ar ko groza I pielikumu Padomes Regulā (EEK) Nr.2658/87.Līdz ar to nepieciešams Ministru kabineta 2011.gada 27.septembra noteikumu Nr.731 1.pielikumu papildināt ar jaunām izmaiņām, kas izriet no jaunās Komisijas Īstenošanas Regulas Nr.2015/1754, izslēdzot no saraksta KN kodu un *TARIC* nacionālos papildkodus 2202 90 10 Z003, 2202 90 10 1003 un to aprakstus, preču pozīciju 2202 90 papildinot ar jauniem KN kodiem un aprakstiem - 2202 90 11 “dzērieni uz sojas bāzes ar proteīna saturu 2,8% no masas vai vairāk”, 2202 90 15 “dzērieni uz sojas bāzes ar proteīna saturu mazāk nekā 2,8% no masas, dzērieni uz 8. nodaļas riekstu, 10. nodaļas graudaugu produktu vai 12. nodaļas sēklu bāzes”, 2202 90 19 “citādi”, un attiecīgiem *TARIC* nacionālajiem papildkodiem, akcīzes nodokļa likmēm, valsts budžeta ieņēmumu konta numuriem.Tāpat saistībā ar izmaiņām Ministru kabineta 2011.gada 27.septembra noteikumu projekta 1., 2. un 4.pielikumā nepieciešams veikt izmaiņas muitas informācijas sistēmās, lai ar 2016.gada 1.janvāri un 1.martu, izlaižot bezalkoholiskos dzērienus, tabakas izstrādājumus, naftas produktus un alkoholiskos dzērienus, nodrošinātu tiem atbilstošu akcīzes nodokļa piemērošanu saskaņā ar jaunajā Regulā Nr.2015/1754 un likumā „Par akcīzes nodokli” noteiktajām prasībām. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas ieved ar akcīzes nodokli apliekamās preces Eiropas Savienībā un tām piemēro muitas procedūru – laišana brīvā apgrozībā. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar |
| 3. | Administratīvo izmaksu monetārs novērtējums |  Projekts šo jomu neskar |
| 4. | Cita informācija |  Nav |
| **IV.Tiesību akta projekta ietekme uz spēkā esošo tiesību normu sistēmu**

|  |  |  |
| --- | --- | --- |
| 1. | Nepieciešamie saistītie tiesību aktu projekti | Ministru kabineta noteikumu projekts saistīts ar likumu „Par akcīzes nodokli” un Komisijas Īstenošanas Regulu Nr.2015/1754  |
| 2. | Atbildīgā institūcija | Finanšu ministrija |
| 3. | Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Īstenošanas Regula Nr.2015/1754 |
|  2. | Citas starptautiskās saistības |  Projekts šo jomu neskar |
|  3. | Cita informācija |  Nav |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums |   |
| A | B | C | D |
| Komisijas Īstenošanas Regulas Nr.2015/1754 22.nodaļa | Noteikumu projekta 1.pielikums | Tiek pārņemts daļēji attiecībā uz precēm, kurām piemēro akcīzes nodokli.Saskaņā ar Komisijas Īstenošanas Regulas Nr.2015/1754 22.nodaļā veiktajām izmaiņām, Ministru kabineta 2011.gada 27.septembra noteikumu Nr.731 1.pielikumā preces kods 2202 90 10 un apraksts “ –kuros nav pozīcijās 0401-0404 minēto produktu vai tauku, kas iegūti no pozīcijās 0401-0404 minētajiem produktiem” tiek mainīts uz KN kodiem un aprakstiem 2202 90 11 “---dzērieni uz sojas bāzes ar proteīna saturu 2,8% no masas vai vairāk”, 22029015 “---dzērieni uz sojas bāzes ar proteīna saturu mazāk nekā 2,8% no masas, dzērieni uz 8.nodaļas riekstu, 10.nodaļas graudaugu produktu vai 12.nodaļas sēklu bāzes”, un 2202 90 19 “---citādi”. |  |

 |
| **VI. Sabiedrības līdzdalība un komunikācijas aktivitātes**

|  |  |  |
| --- | --- | --- |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par Ministru kabineta noteikumu projektu tiks informēta ievietojot informāciju Finanšu ministrijas, Valsts ieņēmumu dienesta interneta mājas lapā un veicot izmaiņas muitas informācijas sistēmās, kas pieejamas ārējiem lietotājiem. |
| 2. | Sabiedrības līdzdalība projekta izstrādē |  Projekts šo jomu neskar |
| 3. | Sabiedrības līdzdalības rezultāti |  Projekts šo jomu neskar |
| 4. | Cita informācija |  Nav |

 |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas |  Valsts ieņēmumu dienests |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta noteikumu projekts neietekmēs Valsts ieņēmumu dienesta funkcijas un uzdevumus |
|  3. | Cita informācija |  Nav |

**Anotācijas III sadaļa – projekts šo jomu neskar.**

Finanšu ministrs J.Reirs

17.12.2015. 10:00

2272

J.Eberšteins

67121013, janis.ebersteins@vid.gov.lv